**Täydentävän työnhakukeskustelun korvaaminen typo-hankkeella**

Asiakas voi korvata typo-hankkeessa käydyillä keskusteluilla 1–2 täydentävää työnhakukeskustelua. Asiakkaan oma vastuuvirkailija tekee kuitenkin viime kädessä päätöksen siitä, hyväksyykö hän hankkeessa käydyn keskustelun täydentävänä työnhakukeskusteluna.

Prosessi täydentävästä työnhakukeskustelusta

1. Asiakas jättää yhteydenottopyynnön Oma asiointi -palvelussa, jossa hän ilmoittaa aloittaneensa hankkeessa TAI asiakkaalla on tapaaminen oman virkailijansa kanssa.

2. Virkailija ottaa asiakkaaseen yhteyttä yhteydenottopyynnön myötä TAI asiakkaan virkailija käy asiakkaan kanssa läpi hankkeessa käytyjä keskusteluja.

3. Virkailija joko hyväksyy tai hylkää typo-hankkeessa käydyt keskustelut täydentäviksi työnhakukeskusteluiksi.

**Työnhakuvelvoitteen korvaaminen typo-hankkeessa**

Asiakas voi korvata työnhakuvelvollisuutta hankkeissa tehdyillä toimenpiteillä.

Prosessi työnhakuvelvoitteesta

1. Asiakas jättää yhteydenottopyynnön Oma asiointi -palvelussa, jossa hän ilmoittaa aloittaneensa hankkeessa TAI asiakkaalla on tapaaminen oman virkailijansa kanssa. Asiakas voi myös ilmoittaa hakemansa paikat Oma asiointi -palvelun kautta merkitsemällä tiedot omiin avoimiin tehtäviin.

2. Asiakkaan ja virkailijan keskustelussa käy ilmi, että hankkeessa on tehty suunnitelma työnhausta ja/tai asiakas on hakenut työtä.

3. Virkailija joko hyväksyy tai hylkää typo-hankkeessa työnhakuvelvoitetta täyttävää toimintaa ja tekee tarvittavat merkinnät siitä, että asiakas on täyttänyt työnhakuvelvoitetta.

Lisätietoa työnhakijan asiakaspalvelumallista:

[Alkuhaastattelu ja työnhakukeskustelut - Työnhakijan asiakaspalvelumalli - Työmarkkinatori (tyomarkkinatori.fi)](https://tyomarkkinatori.fi/henkiloasiakkaat/tyonhaku/tyonhakijan-asiakaspalvelumalli/alkuhaastattelu-ja-tyonhakukeskustelut)